CELEX: C2004/094/141
Language: da
Date: 2004-04-17 00:00:00
Title: Sag anlagt den 6. februar 2004 af Emmanuel Micha mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/52
            
         Sag anlagt den 6. februar 2004 af Emmanuel Micha mod Kommissionen for De Europæiske Fællesskaber
   ((Sag T-50/04))
   (2004/C 94/141)
   Processprog: fransk
   Ved De Europæiske Fællesskabers Ret i Første Instans er der den 6. februar 2004 anlagt sag mod Kommissionen for De Europæiske Fællesskaber af Emmanuel Micha, Roeser (Luxembourg), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen af 4. april 2003 om udfærdigelse af bedømmelsesrapporten for sagsøgeren for perioden 1. juli 1999 til 30. juni 2001.
            
         
               —
            
            
               Kommissionen tilpligtes at betale sagsøgeren 1 EUR i godtgørelse for den ikke-økonomiske skade, han har lidt som følge af den forsinkede udfærdigelse af hans bedømmelsesrapport og af krænkelsen af hans ret til en karriere.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet afgørelsen om udfærdigelse af hans bedømmelsesrapport for perioden 1999-2001.
   Til støtte for påstandene har han gjort gældende, at der er tale om følgende:
   
               —
            
            
               Et åbenbart fejlskøn og manglende sammenhæng mellem de generelle vurderinger og de analytiske vurderinger, idet bedømmeren ikke har taget hensyn til den særlige referenceramme for sagsøgerens lønklasse. Sagsøgeren har nærmere anført, at de arbejdsopgaver, han har udført, henhører under en højere lønklasse end hans.
            
         
               —
            
            
               Tilsidesættelse af begrundelsespligten.
            
         
               —
            
            
               Tilsidesættelse af forpligtelsen til at udfærdige en bedømmelsesrapport inden for en rimelig frist, hvilket har krænket sagsøgerens ret til en karriere.